Niderlandiyalik mutaxassis Bert van Marveyk BAA terma jamoasi bosh murabbiyi qilib tayinlandi. 66 yoshli mutaxassis mamlakat futbol federatsiyasi bilan 2022 yil oxiriga qadar mo‘ljallangan shartnomani imzoladi. Uning oldiga JCh-2022 yo‘llanmasini qo‘lga kiritish vazifasi qo‘yildi. Van Marveyk faoliyati davomida ko‘plab klublarda, jumladan «Feyyenoord», «Borussiya» D va «Hamburg»da ishlagan. Shuningdek, Niderlandiya, Saudiya Arabistoni va Avstraliya terma jamoalarini ham boshqargan.